II.

Zoznam dokladov podľa článku 2 ods. 16 písm. b) nariadenia Európskeho parlamentu a Rady (EÚ) 2016/399 z 9. marca 2016, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc) 1. Preukazy totožnosti vydávané ministerstvom zahraničných vecí: — legitymacja dyplomatyczna (diplomatický preukaz totožnosti), — legitymacja służbowa (služobný preukaz totožnosti), — legitymacja konsularna (konzulárny preukaz totožnosti), — legitymacja konsularna konsula honorowego (konzulárny preukaz totožnosti honorárneho konzula), — legitymacja specjalna (osobitný preukaz totožnosti). 2. Lista podróżujących dla wycieczek w Unii Europejskiej (decyzja Rady 94/795/WSiSW z dnia 30 listopada 1994 r. w sprawie wspólnych działań przyjętych przez Radę na podstawie art. K.3 ust. 2 lit. b Traktatu o Unii Europejskiej w sprawie ułatwień podróży dla uczniów pochodzących z państw trzecich przebywających w Państwach Członkowskich) [Zoznam cestujúcich zúčastňujúcich sa na výletoch v rámci Európskej únie (rozhodnutie Rady 94/795/SVV z 30. novembra 1994 o jednotnej akcii prijatej Radou na základe článku K.3 ods. 2 písm. b) Zmluvy o Európskej únii týkajúce sa možností cestovania školákov z tretích krajín s bydliskom v členskom štáte)]. 3. Doklady vydávané štátnym príslušníkom Spojeného kráľovstva a ich rodinným príslušníkom pred koncom prechodného obdobia uvedeného v dohode o vystúpení podľa smernice 2004/38/ES, ktoré môžu používať po skončení prechodného obdobia (doklady zostanú v platnosti najneskôr do 31. decembra 2021): — Dokument potwierdzający prawo stałego pobytu (doklad osvedčujúci právo na trvalý pobyt), — Karta pobytu członka rodziny obywatela UE (pobytový preukaz rodinného príslušníka občana EÚ), — Karta stałego pobytu członka rodziny obywatela UE (preukaz o trvalom pobyte rodinného príslušníka občana EÚ). 4. Dočasné doklady vydávané štátnym príslušníkom Spojeného kráľovstva a ich rodinným príslušníkom po skončení prechodného obdobia uvedeného v dohode o vystúpení: — Zaświadczenie (osvedčenie) s platnosťou jeden rok potvrdzujúce podanie žiadosti o registráciu pobytu a/alebo vydanie doklad o pobyte pre oprávnenú osobu podľa dohody o vystúpení – v prípade žiadosti podanej do 31. decembra 2021 (osvedčenie spolu s platným cestovným dokladom oprávňuje na viacnásobné prekročenie hraníc bez toho, aby bolo potrebné získať vízum). 5. Diia.pl (alebo služba Diia.pl) – digitálny doklad totožnosti vydávaný osobám, ktorým sa poskytla dočasná ochrana podľa zákona z 12. marca 2022 o pomoci občanom Ukrajiny v súvislosti s ozbrojeným konfliktom na území Ukrajiny (Zbierka zákonov z roku 2022, položka 583) v spojitosti s vykonávacím rozhodnutím Rady (EÚ) 2022/382 zo 4. marca 2022, ktorým sa ktorým sa konštatuje skutočnosť, že došlo k hromadnému prílevu vysídlených osôb z Ukrajiny v zmysle článku 5 smernice 2001/55/ES, a zavádza sa dočasná ochrana (Ú. v. EÚ L 71, 4.3.2022, s. 1). Diia.pl je služba, ktorú zabezpečuje príslušný minister zodpovedný za informatizáciu, ako sa uvádza v článku 19e. ods. 2 bod 2 zákona o informatizácii v spojení s článkom 10 ods. 1 zákona o pomoci občanom Ukrajiny a ktorá je k dispozícii v aplikácii na mobilnom zariadení používateľa a umožňuje stiahnuť z registra osobné údaje používateľa (občana Ukrajiny alebo manželského partnera ukrajinského občana, ktorý nemá ukrajinské občianstvo, pokiaľ nie je občanom Poľska alebo iného členského štátu EÚ a prišiel do Poľskej republiky z Ukrajiny v období od 24. februára 2022), uložiť ich v zašifrovanej forme na mobilnom zariadení používateľa a predkladať ich iným osobám s cieľom potvrdiť svoju totožnosť. Doklad Diia.pl môžu používať ukrajinskí utečenci, ktorým bola poskytnutá dočasná ochrana, ktorí sa legálne zdržiavajú na území Poľska na základe článku 2 ods. 1 zákona o pomoci občanom Ukrajiny a ktorí dostali národné identifikačné číslo (PESEL). Podľa článku 2 ods. 1 zákona o pomoci občanom Ukrajiny platí, že „ak ukrajinský občan v zmysle článku 1 ods. 1 legálne pricestoval na územie Poľskej republiky v období po 24. februári 2022 až do dňa uvedeného v ustanoveniach prijatých na základe článku 2 ods. 4 (dátum ešte nebol určený) a vyjadrí úmysel zostať na území Poľskej republiky, jeho pobyt sa považuje za legálny počas obdobia 18 mesiacov od 24. februára 2022 (...) Pobyt dieťaťa, ktoré sa narodilo na území Poľskej republiky matke, ktorá je osobou uvedenou v prvej vete, sa takisto považuje za zákonný počas rovnakého obdobia, ako pobyt matky“. Doklad Diia.pl sa vydáva na základe — článku 10 zákona o pomoci občanom Ukrajiny. Doklad Diia.pl slúži ako potvrdenie totožnosti používateľa a je dôkazom rovnocenným s dokladom podľa — článku 8 ods. 1 smernice Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov — a mal by sa považovať za povolenie na pobyt v zmysle — článku 2 písm. g) smernice Rady 2001/55/ES. Doklad Diia.pl môže používať každá plnoletá osoba. 6. Zaświadczenie o korzystaniu z ochrony czasowej (osvedčenie o požívaní dočasnej ochrany) vydané cudzincovi, ktorý požíva dočasnú ochranu podľa článku 106 zákona z 13. júna 2003 o poskytovaní ochrany cudzincom na území Poľskej republiky (Zbierka zákonov z roku 2021, položka 1108 v znení zmien) v spojitosti s vykonávacím rozhodnutím Rady (EÚ) 2022/382 zo 4. marca 2022, ktorým sa ktorým sa konštatuje skutočnosť, že došlo k hromadnému prílevu vysídlených osôb z Ukrajiny v zmysle článku 5 smernice 2001/55/ES, a zavádza sa dočasná ochrana (Ú. v. EÚ L 71, 4.3.2022, s. 1). Ak sa obdobie trvania dočasnej ochrany predlžuje na základe práva Európskej únie, zodpovedajúco sa predlžuje aj platnosť tohto osvedčenia. V súlade s článkom 8 ods. 1 smernice Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov by sa osvedčenie malo považovať za povolenie na pobyt v zmysle článku 2 písm. g) smernice Rady 2001/55/ES.